**ΠΡΟΓΡΑΜΜΑΤΙΚΗ ΣΥΜΒΑΣΗ**

**μεταξύ**

**του Ελληνικού Δημοσίου (Υπουργείο Εσωτερικών – Γενική Γραμματεία Ανθρώπινου Δυναμικού Δημόσιου Τομέα)**

**και**

**του Εθνικού Μετσόβειου Πολυτεχνείου /**

**Ειδικός Λογαριασμός Κονδυλίων Έρευνας**

**Για την Πράξη** «Σύμπραξη για εφαρμοσμένη έρευνα (δια καινοτόμου διαδικασίας) με σκοπό την ανάπτυξη δυνατοτήτων ψηφιακής ανίχνευσης των επικαλύψεων αρμοδιοτήτων και αξιοποίησης ψηφιακών δεδομένων στο πλαίσιο της ανάπτυξης πολιτικών πολυεπίπεδης διακυβέρνησης της Δ.Δ. από το Υπουργείο Εσωτερικών».

**Αθήνα, ……….**

**ΠΕΡΙΕΧΟΜΕΝΑ**

**[1.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366518) ΠΡΟΟΙΜΙΟ ΚΑΙ ΠΕΡΙΕΧΟΜΕΝΟ ΤΗΣ ΣΥΜΒΑΣΗΣ 3**

**[3.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366520) ΣΚΟΠΟΣ 5**

**[4.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366521) ΑΝΤΙΚΕΙΜΕΝΟ 6**

**[5.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366522) ΦΟΡΕΙΣ ΥΛΟΠΟΙΗΣΗΣ ΤΗΣ ΕΡΕΥΝΑΣ – ΧΡΗΣΗΣ ΤΩΝ ΠΟΡΙΣΜΑΤΩΝ 8**

**[6.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366523) ΔΙΑΡΚΕΙΑ ΚΑΙ ΧΡΟΝΟΔΙΑΓΡΑΜΜΑ ΕΦΑΡΜΟΓΗΣ 8**

**[7.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366524) ΠΡΟΫΠΟΛΟΓΙΣΜΟΣ – ΠΟΡΟΙ ΚΑΙ ΤΡΟΠΟΙ ΧΡΗΜΑΤΟΔΟΤΗΣΗΣ ΤΟΥ ΕΡΓΟΥ 9**

**[8.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366525) ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ 10**

**[9.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366526) ΟΡΓΑΝΟ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ ΚΑΙ ΑΡΜΟΔΙΟΤΗΤΕΣ ΤΟΥ 12**

**[10.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366527) ΚΑΤΑΓΓΕΛΙΑ ΤΗΣ ΣΥΜΒΑΣΗΣ – ΠΟΙΝΙΚΕΣ ΡΗΤΡΕΣ 14**

**[11.](../../../..//192.168.200.131/dioik_doc/_V5WRO~D/_9284T~3/_HWAWD~Y/2021/_RF5M2~F/_9KPNJ~T/_OPBXA~Y/2S74QT~P.21/VQQ18G~T" \l "_Toc75366528) ΕΠΙΛΥΣΗ ΔΙΑΦΟΡΩΝ –ΤΕΛΙΚΕΣ ΔΙΑΤΑΞΕΙΣ 14**

**Στην Αθήνα,** σήμερα, την \_\_/\_\_/2022, ημέρα \_\_\_\_\_\_\_\_\_\_\_, μεταξύ των κάτωθι συμβαλλομένων:

**α)** του **Ελληνικού Δημοσίου,** νομίμως εκπροσωπουμένου για την υπογραφή της παρούσας από την Γενική Γραμματέα Ανθρώπινου Δυναμικού Δημόσιου Τομέα του Υπουργείου Εσωτερικών που κατοικοεδρεύει στην Αθήνα, επί της οδού Β. Σοφίας 15, και

**β)** του **Εθνικού Μετσόβειου Πολυτεχνείου/Ειδικός Λογαριασμός Κονδυλίων Έρευνας** που εδρεύει στην Αθήνα στην οδό Πατησιών αρ. 42 Τ.Κ. 10682, ΑΦΜ 099793475, Δ.Ο.Υ. Δ’ ΑΘΗΝΩΝ, και εκπροσωπείται νόμιμα από τον Αντιπρύτανη Έρευνας και Δια Βίου Εκπαίδευσης Καθηγητή κ. Χατζηγεωργίου Ιωάννης του Κωνσταντίνου.

Έχοντας υπόψη:

1. Τον N.4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης.» (Α΄ 133)
2. Τον Ν. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του ν. 3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις.» (Α΄ 204)
3. Τον Ν. 4155/2013 «Εθνικό Σύστημα Ηλεκτρονικών δημοσίων Συμβάσεων και άλλες Διατάξεις.» (Α 120).
4. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (Α 147) και ιδίως το άρθρο 12 παρ. 4 αυτού.
5. Τον Ν. 3845/2010 «Μέτρα για την εφαρμογή του μηχανισμού στήριξης της ελληνικής οικονομίας από τα κράτη−μέλη της Ζώνης του ευρώ και το Διεθνές Νομισματικό Ταμείο» και ειδικότερα παρ. 2 του άρθρου δεύτερου του όπως τροποποιήθηκε και ισχύει περί απογραφής προσωπικού.»(Α΄ 65)
6. Τον N. 4270/2014 “Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις.” (Α΄143)
7. Τον Γενικό Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 “για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων)”.
8. Τον Ν. 4624/2019 “Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις” (Α΄137)
9. Το Π.Δ. 133/2017 «Οργανισμός Υπουργείου Διοικητικής Ανασυγκρότησης» (Α΄ 161)
10. Το Π.Δ. 141/2017 «Οργανισμός του Υπουργείου Εσωτερικών» (Α΄ 180)
11. Το Π.Δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α΄ 119),
12. Το Π.Δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α΄ 123),
13. Την Κοινή απόφαση των Υπουργών Εσωτερικών Αποκέντρωσης και Ηλεκτρονικής Διακυβέρνησης και Οικονομικών αριθμ. 2/37345/0004/4-6-2021 (Β΄ 784) «Απογραφή προσωπικού του δημοσίου, των Ν.Π.Δ.Δ. και των Ο.Τ.Α α’ και β’ βαθμού και σύσταση Ενιαίας Αρχής Πληρωμής» όπως τροποποιήθηκε και ισχύει.
14. Την Κοινή απόφαση του Πρωθυπουργού και του Υπουργού Εσωτερικών αριθμ. 58591/9.8.2019 «Ανάθεση καθηκόντων σε θέση μετακλητής Γενικής Γραμματέως Ανθρώπινου Δυναμικού Δημοσίου Τομέα του Υπουργείου Εσωτερικών» (Υ.Ο.Δ.Δ. 593)
15. Την Απόφαση του Υπουργού Εσωτερικών με αριθμ. 19232/20.3.2020 «Διορισμός της Γεωργίας Βαλατσού του Αθανασίου σε θέση Υπηρεσιακής Γραμματέως του Υπουργείου Εσωτερικών» (Υ.Ο.Δ.Δ. 221)
16. Την υπ’ αρ. …………………. απόφαση του Πρύτανη του ΕΜΠ περί ίδρυσης Εργαστηρίου …………………………………………………………. (ΦΕΚ ………/2022)
17. Το με αριθμ. …. Έγγραφο της Γενικής Γραμματεώς Ανθρώπινου Δυναμικού Δημόσιου Τομέα του Υπουργείου Εσωτερικών περί αναγκαιότητας σύναψης της παρούσας.
18. Την από ….... επιστολή – βεβαίωση του [Τίτλος εεγαστηρίου] περί παροχής οικονομικών στοιχείων για την πλήρωση των όρων της παρ. 4 του άρθρου 12 του ν. 4412/2016, και ειδικότερα της περίπτωσης γ όπως ισχύει.
19. Την υπ’ αριθμ. …………… απόφαση του ΕΜΠ.
20. Την από ………….. απόφαση Ανάληψης Υποχρέωσης Δαπάνης ύψους …..

Και δεδομένου επιπλέον ότι :

**Α.** Το ΥΠ.ΕΣ. έχει υλοποιήσει την εφαρμογή «***Μητρώο Ανθρώπινου Δυναμικού Ελληνικού Δημοσίου- ΑΠΟΓΡΑΦΗ***» (εφεξής αναφερόμενη ως «**ΑΠΟΓΡΑΦΗ**»), η οποία είναι διαθέσιμη στον δικτυακό τόπο <http://www.apografi.gov.gr/>.

**Β.** Το ΥΠ.ΕΣ. κατόπιν της έγκρισης της υλοποίησης του **Υποέργου 2 «Ανάπτυξη πλατφόρμας και συστήματος παρακολούθησης αρμοδιοτήτων μεταξύ των φορέων» του Έργου «Καθιέρωση πολυεπίπεδης διακυβέρνησης-κατανομή αρμοδιοτήτων μεταξύ των επιπέδων της Δημόσιας Διοίκησης»,** από πόρους τουΤαμείου Ανάκαμψης και Ανθεκτικότητας (ΤΑΑ), κρίνει αναγκαία τη σύμπραξή του με το Εργαστήριο Ψηφιακής Τεχνολογίας για Τεχνικά Έργα της Σχολής Πολιτικών Μηχανικών του Εθνικού Μετσόβειου Πολυτεχνείου μέσω του Ειδικού Λογαριασμού Κονδυλίων Έρευνας (στο εξής ΕΜΠ – ΕΛΚΕ). Το Εργαστήριο Ψηφιακής Τεχνολογίας για Τεχνικά Έργα, εφεξής Εργαστήριο Ψηφιακής Τεχνολογίας, διαθέτει προσωπικό με πολυετή και εξειδικευμένη επιστημονική και επαγγελματική εμπειρία στο γνωστικό αντικείμενο της ανάπτυξης εξειδικευμένων εφαρμογών λογισμικού και μπορεί να συμβάλλει στην εφαρμοσμένη έρευνα δια καινοτόμου διαδικασίας με σκοπό την ανάπτυξη δυνατοτήτων ψηφιακής ανίχνευσης των επικαλύψεων αρμοδιοτήτων και αξιοποίησης ψηφιακών δεδομένων στο πλαίσιο της ανάπτυξης πολιτικών πολυεπίπεδης διακυβέρνησης της Δ.Δ. από το Υπουργείο Εσωτερικών.

**συμφωνούνται και γίνονται αμοιβαίως αποδεκτά τα ακόλουθα:**

**ΑΡΘΡΟ 1**

**ΠΡΟΟΙΜΙΟ ΚΑΙ ΠΕΡΙΕΧΟΜΕΝΟ ΤΗΣ ΣΥΜΒΑΣΗΣ**

1. Με την παρούσα Σύμβαση, που καταρτίζεται σύμφωνα με τις ανωτέρω διατάξεις καθορίζεται πλαίσιο σύμπραξης για την εφαρμοσμένη έρευνα δια καινοτόμου διαδικασίας με σκοπό την ανάπτυξη δυνατοτήτων ψηφιακής ανίχνευσης των επικαλύψεων αρμοδιοτήτων και αξιοποίησης ψηφιακών δεδομένων στο πλαίσιο της ανάπτυξης πολιτικών πολυεπίπεδης διακυβέρνησης της Δ.Δ. από το Υπουργείο Εσωτερικών. .
2. Δεδομένου ότι με την παρούσα σύμβαση υλοποιείται συνεργασία μεταξύ των φορέων δημοσίου:

α) η οποία αποσκοπεί να διασφαλίσει ότι οι δημόσιες υπηρεσίες που οφείλουν να εκτελούν οι εν λόγω αρχές παρέχονται για την επίτευξη των κοινών τους στόχων, καθώς:

αφενός το ΥΠ.ΕΣ. έχει ως αποστολή το σχεδιασμό και την πραγμάτωση βιώσιμων δημόσιων διοικητικών συστημάτων και δημόσιων πολιτικών σε θέματα αρμοδιότητάς του, μεταξύ άλλων και για την προαγωγή, την υποστήριξη και τον εκσυγχρονισμό της οργάνωσης και λειτουργίας της κρατικής διοίκησης. Ως εκ τούτου, πρέπει να ασκεί τις αρμοδιότητές του, επιδιώκοντας την καλύτερη δυνατή οργάνωση των δημοσίων υπηρεσιών η οποία θα εξυπηρετεί το προς σύσταση σύστημα πολυεπίπεδης διακυβέρνησης, αφετέρου το Εργαστήριο Ψηφιακής Τεχνολογίας της Σχολής Πολιτικών Μηχανικών του Εθνικού Μετσόβιου Πολυτεχνείου που εξυπηρετεί τις εκπαιδευτικές και ερευνητικές ανάγκες καθώς και την παροχή υπηρεσιών σε φυσικά και νομικά πρόσωπα σε γνωστικά αντικείμενα σχετικά με την Τεχνολογία Πληροφορικής και Επικοινωνιών όπως:

* Τεχνητή νοημοσύνη και μηχανική μάθηση,
* Επιχειρησιακή Έρευνα & Βελτιστοποίηση.
* Τεχνολογία Blockchain,
* Τεχνολογία μοντέλων δομικών πληροφοριών (Building Information Modelling-BIM),
* Εφαρμογές εικονικής και επαυξημένης πραγματικότητας.
* 3Δ εκτύπωση και 3Δ αποτύπωση,
* Συλλογή δεδομένων με αισθητήρες και ΣμηΕΑ (drones) και ανάλυση μεγάλου όγκου δεδομένων,
* Ψηφιακό δίδυμο.
* Συμβολή-Υποστήριξη στη σύνταξη/αναθεώρηση Κανονισμών, Προδιαγραφών και Προτύπων

β) η οποία εξυπηρετεί αποκλειστικά σκοπούς δημοσίου συμφέροντος, καθώς με την παρούσα επιχειρείται η, δια καινοτόμου διαδικασίας, έρευνα για την βελτιστοποίηση υλοποίησης των στόχων του ΥΠ.ΕΣ. σχετικώς με την **Ανάπτυξη πλατφόρμας και συστήματος παρακολούθησης αρμοδιοτήτων μεταξύ των φορέων** , και ότι

γ) Το Εργαστήριο Ψηφιακής Τεχνολογίας εκτελεί στην ελεύθερη αγορά λιγότερο από το 20% των δραστηριοτήτων που αφορά η συνεργασία, όπως αναλυτικά αυτό προκύπτει από τα προσκομισθέντα στοιχεία του ΕΛΚΕ.

προσδιορίζονται ειδικότερα οι τρόποι και οι διαδικασίες υλοποίησης του αντικειμένου αυτής, ως ακολούθως:

**ΑΡΘΡΟ 2**

**ΣΚΟΠΟΣ**

1. Όπως προκύπτει από το συνδυασμό των διατάξεων του άρθρου 12 του Π.Δ.84/2019 και του Π.Δ. 133/2017, η Γενική Γραμματεία Ανθρώπινου Δυναμικού Δημόσιου Τομέα του Υπουργείου Εσωτερικών έχει ως αποστολή τη διαρκή αναβάθμιση του προσωπικού, της οργάνωσης και λειτουργίας της Δημόσιας Διοίκησης, μέσα από το σχεδιασμό την υλοποίηση μεταρρυθμιστικών πολιτικών αξιοποιώντας τις δυνατότητες που παρέχουν οι Τεχνολογίες Πληροφορικής και Επικοινωνιών. Για την επίτευξη της αποστολής, το Υπουργείο, έχοντας επιτελικό και συντονιστικό, προς τους φορείς του Δημοσίου, ρόλο προωθεί:

α) την αξιολόγηση και τον εκσυγχρονισμό των δομών και των αρμοδιοτήτων της Δημόσιας Διοίκησης με στόχο τη βέλτιστη λειτουργία της, την άρση των δυσλειτουργιών και των επικαλύψεων και την ενίσχυση της συνεργασίας μεταξύ των υπηρεσιών της,

β) τη συνεχή βελτίωση των διοικητικών διαδικασιών μέσα από τον ψηφιακό μετασχηματισμό τους με χρήση Τεχνολογιών Πληροφορικής και Επικοινωνιών, με στόχο την προσαρμογή και αναβάθμιση των παρεχόμενων υπηρεσιών του Δημοσίου στις εξελισσόμενες απαιτήσεις των πολιτών, της κοινωνίας και της οικονομίας.

1. Ειδικότερα η ανάπτυξη της **πλατφόρμας και του συστήματος παρακολούθησης αρμοδιοτήτων μεταξύ των φορέων** θα δημιουργήσει νέες δυνατότητες για τον εντοπισμό και την άρση επικαλύψεων μεταξύ των δημόσιων φορέων και θα συμβάλλει στην ενίσχυση των συνεργειών μεταξύ τους. Επιπλέον, θα συνδεθεί με την apografi των δημοσίων υπαλλήλων επεκτείνοντας τις δυνατότητες μέσα από το συνδυασμό των δεδομένων οργάνωσης με τα δεδομένα των ανθρώπινων και λοιπών πόρων. Ειδικότερα το υποέργο 2 θα αντικατοπτρίσει τα δεδομένα των φορέων και μονάδων της απογραφής και θα συνδυάσει μεθόδους και δυνατότητες της ψηφιακής τεχνολογίας οι οποίες δεν μπορεί να διενεργηθούν στο πλαίσιο απλής μελέτης αλλά απαιτούν εξειδικευμένη αντιμετώπιση. Η συνεργασία μεταξύ των μερών της συμφωνίας θα εφαρμοστεί στο πλαίσιο προσαρμοσμένης μεθοδολογίας εκτέλεσης, που θα συνδυάζει την κλασική σειριακή μεθοδολογία εκτέλεσης έργων (waterfall methodology) με την ευέλκτη μεθοδολογία (agile methodology). Η μεθοδολογία αυτή εξυπηρετείται από την προγραμματική συμφωνία καθώς τα μέρη θα μπορούν να συνεργούν και να μεταβάλλουν τις κοινά συμφωνημένες απαιτήσεις κάνοντας μικρούς συνεχείς κύκλους έρευνας, δοκιμής και βελτίωσης έως την ολοκλήρωση του επιθυμητού αποτελέσματος.
2. Το Εργαστήριο Ψηφιακής Τεχνολογίας της Σχολής Πολιτικών Μηχανικών ιδρύθηκε για να εξυπηρετήσει τις εκπαιδευτικές και ερευνητικές ανάγκες καθώς και την παροχή υπηρεσιών σε φυσικά και νομικά πρόσωπα,
3. Ειδικότερα, στους σκοπούς του Εργαστήριο Ψηφιακής Τεχνολογίας είναι:
4. Η υποστήριξη σε προπτυχιακό, μεταπτυχιακό και μεταδιδακτορικό επίπεδο των διδακτικών και ερευνητικών αναγκών της Σχολής Πολιτικών Μηχανικών του Ε.Μ. Πολυτεχνείου σε θέματα σχετικά με τα προαναφερόμενα γνωστικά αντικείμενα.
5. Η ανάπτυξη ερευνητικών, επιστημονικών και πάσης φύσεως συναφών δραστηριοτήτων στις οριζόμενες ως άνω γνωστικές περιοχές του Εργαστηρίου, σύμφωνα με τις γενικές αρχές και κανονισμούς της ΕΔΕΙΛ του Ε.Μ.Π., όπως αυτές ορίζονται από τη Σύγκλητο.
6. Η ανάπτυξη της επιστήμης των Η/Υ και της Πληροφορικής, στο σύστημα σπουδών της Σχολής Πολιτικών Μηχανικών του Ε.Μ. Πολυτεχνείου, με ταυτόχρονη ισχυρή υποστήριξη της πρακτικής άσκησης όλων των φοιτητών στην χρήση Η/Υ. Να υποστηρίζει τις εκπαιδευτικές λειτουργίες της Σχολής, στα πλαίσια εξυπηρέτησης αναγκών εισαγωγικών μαθημάτων πληροφορικής και χρήσης Η/Υ, κατά προτεραιότητα, αλλά και άλλων προπτυχιακών και μεταπτυχιακών μαθημάτων, που καθορίζονται από τη Γ.Σ της Σχολής, παρέχοντας προς τους φοιτητές σταθμούς εργασίας προσωπικών Η/Υ συνδεδεμένων σε τοπικό δίκτυο και στο Internet και εφοδιασμένων με τις κατάλληλες εφαρμογές λογισμικού.
7. Η ανάπτυξη προγραμμάτων διδασκαλίας και έρευνας για μεταπτυχιακούς φοιτητές, στο πλαίσιο των συναφών γνωστικών αντικειμένων του Εργαστηρίου.
8. Η κάθε μορφής ακαδημαϊκή συνεργασία με όλα τα κέντρα ερευνών και ακαδημαϊκά ιδρύματα της ημεδαπής και αλλοδαπής.
9. Η συνεργασία με το στενό και ευρύτερο δημόσιο τομέα και άλλους κοινωνικούς, επαγγελματικούς και επιστημονικούς φορείς και οργανισμούς και γενικά τη συμβολή του Εργαστηρίου στη μελέτη προβλημάτων και αναπτυξιακών στόχων της χώρας που έχουν σχέση με τα γνωστικά αντικείμενα του Εργαστηρίου.
10. Η διοργάνωση επιστημονικών διαλέξεων, ημερίδων, σεμιναρίων, συμποσίων συνεδρίων και άλλων επιστημονικών εκδηλώσεων, την πραγματοποίηση δημοσιεύσεων και εκδόσεων, και την πρόσκληση Ελλήνων και ξένων αναγνωρισμένων επιστημόνων.
11. Η παροχή υπηρεσιών σε ιδιώτες / ιδιωτικούς φορείς και σε κάθε νομικής μορφής οργανισμούς ή φορείς, σύμφωνα με την εκάστοτε ισχύουσα νομοθεσία. Η παροχή υπηρεσιών γίνεται κατά τα προβλεπόμενα από τον Οδηγό Χρηματοδότησης και Διαχείρισης της ΕΔΕΙΛ του Ε.Μ.Π.
12. ~~Μεταξύ των σκοπών του συγκαταλέγεται και έχει υλοποιηθεί η συνεργασία με διεθνείς οργανισμούς, δημόσιες υπηρεσίες, Οργανισμούς Τοπικής Αυτοδιοίκησης και άλλους επιστημονικούς και κοινωνικούς φορείς, της ημεδαπής και της αλλοδαπής, ώστε να συμβάλλει στη [αναγραφή κατάλληλου κειμένου που να συνάδει με την παρούσα προγραμματική] μελέτη και υποβολή προτάσεων και εναλλακτικών μεθόδων για την νομοθέτηση και το θετέο δίκαιο για την αντιμετώπιση κοινωνικών/πολιτικών ζητημάτων που εμπίπτουν στο ανωτέρω γνωστικό αντικείμεν~~~~ο.~~
13. **Σκοπός της παρούσας είναι** η ισόρροπη σύμπραξη των συμβαλλομένων προκειμένου για την εφαρμοσμένη έρευνα δια καινοτόμου διαδικασίας με σκοπό την ανάπτυξη δυνατοτήτων ψηφιακής ανίχνευσης των επικαλύψεων αρμοδιοτήτων και αξιοποίησης ψηφιακών δεδομένων στο πλαίσιο της ανάπτυξης πολιτικών πολυεπίπεδης διακυβέρνησης της Δ.Δ. από το Υπουργείο Εσωτερικών.
14. Για το εν λόγω εφαρμοσμένο ερευνητικό έργο της παρούσας σύμπραξης κρίνεται σκόπιμη η ανάθεση αυτού σε διεπιστημονική ομάδα εργασίας, με ανάλογη εμπειρία προκειμένου να εκπονηθεί μια ολοκληρωμένη, διεπιστημονική πρωτότυπη έρευνα.
15. Το Εθνικό Μετσόβειο Πολυτεχνείο έως τώρα έχει εκπονήσει πληθώρα σημαντικών έργων στο γνωστικό αντικείμενο της τεχνολογίας πληροφορικής και επικοινωνιών σε φορείς τόσο του δημόσιου όσο και του ιδιωτικού τομέα.
16. Η ερευνητική ομάδα του Εθνικού Μετσόβειου Πολυτεχνείου έχει συσσωρευμένη, μοναδική, εξειδικευμένη και διεπιστημονική τεχνογνωσία, η οποία εξελίσσεται συνεχώς σε θέματα, μεταξύ άλλων,ανάπτυξης έργων πληροφορικής, από την αρχική τους σύλληψη έως και την πλήρη ολοκλήρωση τους, θεσπίζοντας βέλτιστες πρακτικές κατά την φάση της υλοποίηση τους. Επίσης, σχεδιάζει και υλοποιεί υπηρεσίες υπολογιστικής πλέγματος (cloud computing) πάνω από ελεύθερα, ανοικτού κώδικα, λειτουργικά συστήματα και εφαρμογές.

**ΑΡΘΡΟ 3**

**ΑΝΤΙΚΕΙΜΕΝΟ**

1. Σκοπός της παρούσας είναι η σύμπραξη του ΥΠ. ΕΣ. με το ΕΜΠ/ΕΛΚΕ δια του Εργαστήριο Ψηφιακής Τεχνολογίας και του Επιστημονικού Υπευθύνου, στο πλαίσιο των αρμοδιοτήτων των αντισυμβαλλομένων, όπως αυτός ορίζεται στο άρθρο 2 παρ. 7 της παρούσης.
2. Με την παρούσα σύμβαση εξυπηρετούνται αποκλειστικά σκοποί δημοσίου συμφέροντος, όπως αναλύεται και στο άρθρο 1 παρ. 2 περ. β της παρούσας, δεδομένου ότι η υλοποίηση της σύμβασης συμβάλλει ενεργά και αποσκοπεί στην ανάπτυξη δυνατοτήτων ψηφιακής ανίχνευσης των επικαλύψεων αρμοδιοτήτων και αξιοποίησης ψηφιακών δεδομένων στο πλαίσιο της ανάπτυξης πολιτικών πολυεπίπεδης διακυβέρνησης της Δ.Δ. από το Υπουργείο Εσωτερικών.
3. H παρούσα σύμβαση διασφαλίζει ότι τα δύο μέρη την εκτελούν για την επίτευξη των κοινών τους στόχων, λαμβανομένου υπόψη του αντικειμένου του Εργαστήριο Ψηφιακής Τεχνολογίας του ΕΜΠ.
4. Για την υλοποίηση του ως άνω έργου ορίζεται Επιστημονικός Υπεύθυνος ο Νικόλαος Λαγαρός, καθηγητής στη Σχολή Πολιτικών Μηχανικών του ΕΜΠ. Θα συμμετάσχουν επίσης ο κος Χριστόδουλος Φραγκουδάκης (ΕΔΙΠ) και ο κος Μάρκος Καραμπάτσης (ΕΔΙΠ), αμφότεροι επιστήμονες πληροφορικής. Καθώς και οποιοσδήποτε άλλος κρίνει απαραίτητο το Εργαστήριο Ψηφιακής Τεχνολόγιας
5. Στο παρόν άρθρο αναλύεται το αντικείμενο της σύμπραξης που αφορά σε εξειδικευμένη έρευνα, η οποία απαιτεί ειδικές γνώσεις και όχι συνήθη διαδικασία επιστημονικής διεκπεραίωσης. Συνεκτιμώντας τα προαναφερθέντα, προκύπτει η εκ μέρους των συμβαλλομένων εκκίνηση από κοινή αφετηρία με σκοπό την εκτέλεση κοινά εξυπηρετούμενου δημοσίου σκοπού και αποδεικνύεται αδιαμφισβήτητα ότι πρόκειται για πρωτότυπο ερευνητικό έργο και όχι για συνήθη επαναλαμβανόμενη μελέτη.
6. Με την παρούσα, το ΕΜΠ/ΕΛΚΕ αναλαμβάνει την παροχή υπηρεσιών ανάπτυξης λογισμικού και την εκπόνηση Παραδοτέων σε δύο (2) φάσεις, όπως αναλυτικά εκτίθενται κατωτέρω, στο εξής «το Έργο». Το αντικείμενο του Έργου θα υλοποιηθεί από το **Εργαστήριο Ψηφιακής Τεχνολογίας της Σχολής Πολιτικών Μηχανικών του ΕΜΠ**.
7. Η οικονομική διαχείριση της παρούσας θα γίνει από τον Ειδικό Λογαριασμό Κονδυλίων Έρευνας (ΕΛΚΕ) του ΕΜΠ σύμφωνα με τις ισχύουσες διατάξεις**.**
8. Ειδικότερα, συμφωνείται ότι το αντικείμενο της παρούσας θα υλοποιηθεί σε 2 φάσεις ως εξής:

* **Φάση 1:** Ανάπτυξη του λογισμικού της Διαδικτυακής Πλατφόρμας Οργάνωσης που αποτελεί το **παραδοτέο 1 της παρούσας** το οποίο αντιστοιχεί στο παραδοτέο Π1.2 Λογισμικό Φάσης 1 – Διαδικτυακή Πλατφόρμα Οργάνωσης του Υποέργου 2 «Ανάπτυξη πλατφόρμας και συστήματος παρακολούθησης αρμοδιοτήτων μεταξύ των φορέων» του Έργου «Καθιέρωση πολυεπίπεδης διακυβέρνησης-κατανομή αρμοδιοτήτων μεταξύ των επιπέδων της Δημόσιας Διοίκησης» του Τ.Α.Α.. Ρητώς συμφωνείται ότι το Εργαστήριο Ψηφιακής Τεχνολογίας με το εν λόγω παραδοτέο θα αναπτύξει το λογισμικό της Πλατφόρμας.
* **Φάση 2:** Ανάπτυξη του λογισμικού του Διαδικτυακού Συστήματος Παρακολούθησης που αποτελεί **το παραδοτέο 2 της παρούσας**, το οποίο αντιστοιχεί στο παραδοτέο Π2.2 Λογισμικό Φάσης 2 – Διαδικτυακό Σύστημα Παρακολούθησης. του Υποέργου 2 «Ανάπτυξη πλατφόρμας και συστήματος παρακολούθησης αρμοδιοτήτων μεταξύ των φορέων» του Έργου «Καθιέρωση πολυεπίπεδης διακυβέρνησης-κατανομή αρμοδιοτήτων μεταξύ των επιπέδων της Δημόσιας Διοίκησης» του Τ.Α.Α.. Ρητώς συμφωνείται ότι το Εργαστήριο Ψηφιακής Τεχνολογίας με το εν λόγω παραδοτέο θα αναπτύξει το λογισμικό του Συστήματος Παρακολούθησης.

1. **Φάση 1:** Ανάπτυξη του λογισμικού της Διαδικτυακής πλατφόρμας οργάνωσης,κατά την οποία το ΕΜΠ/ΕΛΚΕ θα υλοποιήσει τα εξής:

* Θα διερευνήσει και θα υλοποιήσει το βέλτιστο τρόπο αντικατοπτρισμού των δεδομένων των Φορέων και των Μονάδων της εφαρμογής «ΑΠΟΓΡΑΦΗ» του ΥΠ.ΕΣ., στην υπό ανάπτυξη Διαδικτυακή Πλατφόρμα Οργάνωσης ώστε να δημιουργηθεί μια μόνιμη διεπαφή τροφοδοσίας/ανταλλαγής δεδομένων μεταξύ των δύο εφαρμογών.
* Θα αναπτύξει την υποδομή δεδομένων της Πλατφόρμας τα οποία θα διασυνδεθούν πάνω στα δεδομένα των Φορέων και Μονάδων που προαναφέρθηκαν. Στην υποδομή θα συμπεριληφθούν τουλάχιστον τα εξής δεδομένα: α) φορείς, β) μονάδες, γ) αρμοδιότητες, δ) οργανικές διατάξεις, ε) ημερολόγιο συστήματος (system log), στ) χρήστες, ζ) μηνύματα κυτίου βοηθείας.
* Θα διερευνήσει και θα αναπτύξει ειδικό μηχανισμό εισαγωγής δεδομένων τύπου πλέγματος (grid), βελτιστοποιημένο για δεδομένα οργάνωσης, που συνδέονται με ιεραρχική σχέση μεταξύ τους και αναπτύσσονται σε πολλαπλά επίπεδα. Ο μηχανισμός θα περιλαμβάνει: α) την ανάπτυξη του πλέγματος (grid), β) την ανάπτυξη και διασύνδεση των φορμών εισαγωγής δεδομένων πάνω στο grid, γ) αντικείμενα διεπαφής με το χρήστη (μπάρες, μενού, κομβία λειτουργιών, στοιχεία πλοήγησης κτλ)
* Θα διερευνήσει και θα αναπτύξει μηχανισμό αξιοποίησης δεδομένων οργάνωσης με δυνατότητες: α) αναζήτησης κειμένου, β) αυτόματες αναφορές (εξαγωγή οργανογράμματος φορέα & έκθεσης οργάνωσης φορέα), γ) προσαρμοσμένων αναφορών με επιλογή και παραμετροποίηση των δεδομένων οργάνωσης που χρησιμοποιούνται, δ) διενέργειας συγκρίσεων δεδομένων μεταξύ των επιλεγόμενων αντικειμένων αναφοράς (συγκρίσεις τύπου matrix).
* Θα διερευνήσει και θα αναπτύξει μηχανισμό διαχείρισης χρηστών της Πλατφόρμας, αξιοποιώντας στο μέγιστο το μηχανισμό αυθεντικοποίησης της Εφαρμογής «ΑΠΟΓΡΑΦΗ». Ο μηχανισμός θα περιλαμβάνει: α) Λειτουργίες διαχείρισης χρηστών, β) φόρμες των στοιχείων χρηστών, γ) δυνατότητα για μαζικές ενημερώσεις στους χρήστες, ημερώσεων των χρηστών, δ) προκαθορισμένοι ρόλοι, ε) δικαιώματα πρόσβασης, στ) μηχανισμό ανταλλαγής μηνυμάτων μεταξύ των χρηστών που θα λειτουργεί και ως μηχανισμός παροχής βοήθειας (help box).
* Θα διενεργήσει τις απαραίτητες δοκιμές της Πλατφόρμας: α) δοκιμές ενσωμάτωσης (system integration testing), β) δοκιμές απόδοσης και ποιότητας (system non-functional testing), γ) δοκιμές χρήστη με σκοπό την αποδοχή (user testing and acceptance).

1. **Φάση 2:** Ανάπτυξη του λογισμικού της Διαδικτυακού Συστήματος Παρακολούθησης κατά την οποία το ΕΜΠ/ΕΛΚΕ θα υλοποιήσει τα εξής:

* Θα διερευνήσει και θα υλοποιήσει το βέλτιστο τρόπο διασύνδεσης των δεδομένων πόρων (κτιρίων-ακινήτων, εξοπλισμού, ανθρώπινων πόρων) με τους Φορείς και τις Μονάδες της Δ.Δ.
* Θα διερευνήσει τον τρόπο αποτύπωσης των δεδομένων κτιρίων-ακινήτων και θα αναπτύξει το λογισμικό της Β.Δ. πόρων Κτιρίων – Ακινήτων. Στη Β.Δ. θα συμπεριληφθούν τουλάχιστον τα εξής δεδομένα: α) γενικά στοιχεία κτιρίου-ακινήτου, β) κύριοι χώροι, γ) βοηθητικοί χώροι, δ) θέσεις στάθμευσης, ε) εξωτερικοί -ακάλυπτοι χώροι, στ) Κεντρικές εγκαταστάσεις (ανελκυστήρες, ηλεκτρολογική εγκατάσταση, συστήματα θέρμανσης-ψύξης κτλ).
* Θα διερευνήσει τον τρόπο αποτύπωσης των δεδομένων εξοπλισμού των δημόσιων φορέων και θα αναπτύξει το λογισμικό της Β.Δ. εξοπλισμού σε συσχέτιση με τους φορείς, τις μονάδες καθώς και την αποτύπωση των κτιρίων-ακινήτων. Στη Β.Δ. θα συμπεριληφθούν τουλάχιστον τα εξής δεδομένα: α) εξοπλισμός Τ.Π.Ε., β) έπιπλα, γ) οχήματα, δ) λογισμικό, ε) ειδικός εξοπλισμός. Στο ίδιο πλαίσιο θα δημιουργηθεί Βιβλιοθήκη Κατηγοριών/Ειδών Εξοπλισμού η οποία θα μπορεί να εμπλουτίζεται διαρκώς από τους χρήστες ώστε να ανταποκρίνεται στις μεταβαλλόμενες ανάγκες.
* Θα διερευνήσει τον τρόπο αποτύπωσης των δεδομένων ανθρωπίνων πόρων. Στη Β.Δ. θα συμπεριληφθούν τουλάχιστον τα εξής: α) γενικά στοιχεία υπαλλήλου, β) διορισμός-πρόσληψη, γ) σπουδές – πτυχία – πιστοποιητικά εκπαίδευσης/επιμόρφωσης/πιστοποίησης, δ) Υπηρεσιακές μεταβολές, ε) λοιπά/πρόσθετα στοιχεία. Στο ίδιο πλαίσιο θα δημιουργηθεί Βιβλιοθήκη Κατηγοριών/Κλάδων προσωπικού η οποία θα μπορεί να εμπλουτίζεται διαρκώς από τους χρήστες ώστε να ανταποκρίνεται στις μεταβαλλόμενες ανάγκες.
* Θα διερευνήσει και θα αναπτύξει κατάλληλο μηχανισμό για την εισαγωγή των δεδομένων των πόρων της Δ.Δ. από τους χρήστες, που θα περιλαμβάνει: α) Τον προσδιορισμό των απαραίτητων οθονών, β) φόρμες για όλες τις κατηγορίες/είδη πόρων, γ) αντικείμενα διεπαφής με το χρήστη (μπάρες, μενού, κομβία λειτουργιών, στοιχεία πλοήγησης κτλ).
* Θα διερευνήσει και θα αναπτύξει μηχανισμό αξιοποίησης δεδομένων οργάνωσης με δυνατότητες: α) αναζήτησης κειμένου, β) αυτόματες αναφορές πόρων (ανά φορέα, ανά κτίριο κτλ), γ) προσαρμοσμένων αναφορών με επιλογή και παραμετροποίηση των δεδομένων πόρων σε συνδυασμό με τους φορείς/μονάδες, δ) διενέργειας συγκρίσεων δεδομένων μεταξύ των επιλεγόμενων αντικειμένων αναφοράς (συγκρίσεις τύπου matrix).
* Θα διερευνήσει κατάλληλους τρόπους για την επέκταση του μηχανισμού διαχείρισης χρηστών της Πλατφόρμας (Φάση 1) ώστε να εμπλουτιστεί με νέους χρήστες αρμόδιους για τα δεδομένα των πόρων και να επανεξετάσει την πρόσβαση στα νέα δεδομένα (Φάσης 2) για όλους τους χρήστες.
* Θα διενεργήσει τις απαραίτητες δοκιμές του Συστήματος: α) δοκιμές ενσωμάτωσης (system integration testing), β) δοκιμές απόδοσης και ποιότητας (system non-functional testing), γ) δοκιμές χρήστη με σκοπό την αποδοχή (user testing and acceptance).

1. Το ΥΠ.ΕΣ. και το Εργαστήριο Ψηφιακής Τεχνολογίας της Σχολής Πολιτικών Μηχανικών του ΕΜΠ αναγνωρίζουν και αποδέχονται τις ανωτέρω απαιτήσεις (αριθ. 1, 2 και 3) και δεσμεύονται στην υλοποίησή τους. Συμφωνούν να συνεργαστούν σύμφωνα με το πλαίσιο της προσαρμοσμένης μεθοδολογίας υλοποίησης του υποέργου 2 (παράρτημα …. της παρούσης) που συνδυάζει την κλασσική μεθοδολογία υλοποίησης έργων μέσω διαδοχικών φάσεων (waterfall methodology) με την ευέλικτη μεθοδολογία (agile methodology), ώστε να διασφαλιστεί η βέλτιστη δυνατή ποιότητα του τελικού αποτελέσματος. Η μεθοδολογία αυτή βασίζεται στη στενή συνεργασία των εμπλεκόμενων μερών κατά την εκτέλεση μέσω ενός ευέλικτου πλαισίου υλοποίησης που θα παρέχει τις εξής δυνατότητες:

* Συνεργασίας στα 2 σχέδια υλοποίησης που θα καταρτιστούν από το ΥΠ.ΕΣ. στο πλαίσιο του Υποέργου 2, τα οποία, μεταξύ άλλων, θα εξειδικεύσουν περαιτέρω τις απαιτήσεις και των παραδοτέων 1 και 2 της παρούσης. Οι εξειδικευμένες απαιτήσεις των σχεδίων θα αποτελέσουν τη βάση εκκίνησης για την υλοποίηση των παραδοτέων της παρούσης.
* Πρόβλεψης του πλαισίου των συναντήσεων/συνεργασιών (επιτόπιων/διαδικτυακών) που προβλέπει: α) οργανωτικές και λειτουργικές παραμέτρους, β) εργαλεία για την αποδοτική διάδραση μεταξύ ΥΠ.ΕΣ. και Εργαστήριο Ψηφιακής Τεχνολογίας κατά την υλοποίηση των παραδοτέων της παρούσας. Στις συναντήσεις αυτές θα τίθενται και θα επιλύονται ζητήματα σχετικά με και θα συμφωνούνται λύσεις για την υλοποίηση των παραδοτέων της παρούσης.
* Τροποποίησης εξειδικευμένων απαιτήσεων των παραδοτέων που θα έχουν εξειδικευθεί περαιτέρω στα σχέδια υλοποίησης.
* Προσθήκης εξειδικευμένων απαιτήσεων στις απαιτήσεις των παραδοτέων που θα έχουν εξειδικευθεί περαιτέρω στα σχέδια υλοποίησης.
* Διαγραφής εξειδικευμένων απαιτήσεων των παραδοτέων που θα έχουν εξειδικευθεί περαιτέρω στα σχέδια υλοποίησης.

1. Με την παρούσα και προς τον σκοπό υλοποίησης αυτής, το Υπουργείο Εσωτερικών αναλαμβάνει την υποχρέωση παροχής πλήρους πρόσβασης στην εφαρμογή ΑΠΟΓΡΑΦΗ και σε κάθε πληροφορία σχετικά με την αρχιτεκτονική, τη δομή και τον τρόπο λειτουργίας αυτής. Η πρόσβαση θα χορηγείται αρμοδίως. Η Ομάδα του Εργαστήριο Ψηφιακής Τεχνολογίας δεν θα αποκτά πρόσβαση στα δεδομένα προσωπικού χαρακτήρα που υποβάλλονται σε επεξεργασία στο πλαίσιο της εφαρμογής ούτε θα τα επεξεργάζεται περαιτέρω.
2. Εκ μέρους του Υπουργείου Εσωτερικών ορίζεται ως υπεύθυνος για τη συνεργασία με την ομάδα του Εργαστήριο Ψηφιακής Τεχνολογίας ο project manager του υποέργου 2 το οποίο θα εκτελεστεί με αυτεπιστασία από ομάδα στελεχών του ΥΠ.ΕΣ. Στο ίδιο πλαίσιο στις συνεργασίες θα μετέχουν κατά περίπτωση, στελέχη της ομάδας του ΥΠ.ΕΣ. προκειμένου να διαμορφώνονται απαιτήσεις με γνώμονα τους χρήστες του λογισμικού.
3. Τα ανωτέρω συνιστούν τη μη οικονομικής φύσεως συνεισφορά του Υπουργείου Εσωτερικών στην ως άνω από κοινού συμφωνία για την επίτευξη των κοινών σκοπών δημοσίου συμφέροντος στο πλαίσιο της αποστολής των συμβαλλόμενων μερών.

**ΑΡΘΡΟ 4**

**ΦΟΡΕΙΣ ΥΛΟΠΟΙΗΣΗΣ ΤΗΣ ΕΡΕΥΝΑΣ – ΧΡΗΣΗΣ ΤΩΝ ΠΟΡΙΣΜΑΤΩΝ**

1. Φορέας υλοποίησης της έρευνας, όπως αυτή περιγράφεται στο άρθρο 3 της παρούσας, ορίζεται το Εθνικό Μετσόβειο Πολυτεχνείο / Ειδικός Λογαριασμός Κονδυλίων Έρευνας δια του Εργαστήριο Ψηφιακής Τεχνολογίας της Σχολής Πολιτικών Μηχανικών.
2. Το ΥΠ.ΕΣ με βάση το παρόν ερευνητικό πρόγραμμα, του οποίου η εκπόνηση ανατίθεται στο Εθνικό Μετσόβειο Πολυτεχνείο, σύμφωνα με τις κείμενες διατάξεις, και τα παραδοτέα που θα προκύψουν από την εκτέλεση αυτού θα διαθέτει μία κατάλληλη διαδικτυακή εφαρμογή ικανή να συμβάλλει στην αξιοποίηση των δεδομένων των αρμοδιοτήτων και των πόρων για την υποστήριξη πολιτικών πολυεπίπεδης διακυβέρνησης. .
3. Ο Φορέας Υλοποίησης ευθύνεται καθ’ όλη τη διάρκεια της παρούσας Προγραμματικής Σύμβασης έναντι του ΥΠΕΣ για την καλή εκτέλεση των καθηκόντων του. Έναντι των τρίτων ο Φορέας Υλοποίησης ευθύνεται εις ολόκληρο από κοινού με το ΥΠΕΣ.

**ΑΡΘΡΟ 5**

**ΔΙΑΡΚΕΙΑ ΙΣΧΥΟΣ ΤΗΣ ΣΥΜΒΑΣΗΣ ΚΑΙ ΧΡΟΝΟΔΙΑΓΡΑΜΜΑ ΕΦΑΡΜΟΓΗΣ**

1. Η παρούσα Προγραμματική Σύμβαση έχει διάρκεια δέκα εννέα (19) μήνες, αρχής γενομένης από την υπογραφή της.
2. Κατά τους πρώτους δεκαέξι (16) μήνεςθα αναπτυχθούν τα παραδοτέα, όπως αυτά αναλυτικά αναφέρονται στο **Άρθρο 3** της παρούσας. Στο υπολειπόμενο χρονικό διάστημα των τριών (3) μηνών, θα παρασχεθεί συμβουλευτική – επιστημονική υποστήριξη από την ερευνητική ομάδα του Εργαστηρίου προς τις αρμόδιες υπηρεσίες του ΥΠ.ΕΣ, όπως τεχνική στήριξη και μεταφορά σχετικής τεχνογνωσίας στις αρμόδιες υπηρεσίες.
3. Σε περίπτωση υποβολής παραδοτέου εκ μέρους του ΕΜΠ/Εργαστήριο Ψηφιακής Τεχνολογίας προ της λήξης της κατά τα άνω μέγιστης διάρκειας της αντίστοιχης Φάσης, η Επιτροπή Παρακολούθησης του Άρθρου 9 της παρούσας υποχρεούται μετά την υποβολή του Παραδοτέου να προβαίνει στην παραλαβή του και στην εκκαθάριση και πληρωμή της αντίστοιχης δαπάνης, χωρίς να αναμένεται το πέρας της κατά τα άνω μέγιστης διάρκειας έκαστης φάσης.
4. Λόγω της εξειδικευμένης φύσης του εγχειρήματος συμφωνείται ότι, τυχόν αποκλίσεις από το ανωτέρω χρονοδιάγραμμα θα διευθετούνται με πνεύμα καλής πίστης μεταξύ ΥΠΕΣ και ΕΜΠ/Εργαστήριο Ψηφιακής Τεχνολογίας . Τυχόν καθυστερήσεις εκ μέρους του ΥΠΕΣ ως προς τις ενέργειες που ορίζονται στο άρθρο 3 παρ. 10 και 19 και την αξιολόγηση των ευρημάτων συνεπάγεται αντίστοιχη παράταση του χρόνου παράδοσης των Παραδοτέων, η οποία θα βεβαιώνεται με ανταλλαγή μηνυμάτων ηλεκτρονικού ταχυδρομείου μεταξύ του Επιστημονικού Υπευθύνου και ης Γενικής Γραμματείας Ανθρώπινου δυναμικού Δημόσιου Τομέα.
5. Πέραν των ως άνω διευθετήσεων που ορίζονται στην παράγραφο 4 του παρόντος, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του ΕΜΠ/ Εργαστήριο Ψηφιακής Τεχνολογίας που υποβάλλεται πριν από τη λήξη της διάρκειας της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του ΕΜΠ/Εργαστήριο Ψηφιακής Τεχνολογίας .

**ΑΡΘΡΟ 6**

**ΠΡΟΫΠΟΛΟΓΙΣΜΟΣ – ΠΟΡΟΙ ΚΑΙ ΤΡΟΠΟΙ ΧΡΗΜΑΤΟΔΟΤΗΣΗΣ ΤΟΥ ΕΡΓΟΥ**

1. Ο συνολικός προϋπολογισμός για την υλοποίηση της παρούσας σύμβασης ανέρχεται στο ποσό των εξήντα χιλιάδων ευρώ (60.000**€) (πλέον ΦΠΑ)**.
2. Ακολούθως αναφέρεται η κοστολόγηση των λειτουργικών αναγκών που θα καλυφθούν στο πλαίσιο της παρούσας από το ΥΠ.ΕΣ., το οποίο έχει αναλάβει να εξασφαλίσει τις αντίστοιχες πιστώσεις. Για το λόγο αυτό έχει εκδοθεί η από \_ \_ \_ με \_ \_ \_ Ανάληψη Υποχρέωσης Δαπάνης \_ \_ \_ έτους \_ \_ \_ και \_ \_ \_

**(ΕΑΝ είναι περισσότερα του ενός έτους, χρειάζεται επιπλέον – Πολυετής έγκριση )**

Ο προτεινόμενος προϋπολογισμός του έργου ανέρχεται σε 60.000,00 € (πλέον ΦΠΑ) και αναλύεται ως ακολούθως:

|  |  |
| --- | --- |
| **ΠΑΡΑΔΟΤΕΟ** | **ΤΕΛΙΚΟ ΚΟΣΤΟΣ (Πλέον ΦΠΑ)** |
| **Π1 Ανάπτυξη του λογισμικού της Διαδικτυακής Πλατφόρμας Οργάνωσης** | 25.000,00 € |
| **Π2 Ανάπτυξη του λογισμικού του Διαδικτυακού Συστήματος Παρακολούθησης** | 35.000,00 € |
| **ΣΥΝΟΛΟ** | 60.000,00 € |

1. Το ποσό των 60.000 **€ (πλέον ΦΠΑ)** θα βαρύνει τις πιστώσεις του **προϋπολογισμού έτους 2022 του ΥΠ.ΕΣ.** και συγκεκριμένα **τον ΑΛΕ . \_ \_ \_** με τίτλο **«\_ \_ \_ ».** Η χρηματοδότηση προέρχεται από τον \_ \_ \_.προϋπολογισμό \_ \_ \_ και θα καταβληθεί στο Εθνικό Μετσόβειο Πολυτεχνείο και ειδικότερα στον λογαριασμό .
2. Η καταβολή θα πραγματοποιηθεί σε δύο (2) δόσεις:

**Α΄ ΔΟΣΗ**: 25.000 ευρώ, η οποία αντιστοιχεί στο **παραδοτέο 1** μετά την οριστική του παραλαβή από την αρμόδια επιτροπή παραλαβής. …………….

**Β΄ ΔΟΣΗ**: 35.000 ευρώ, η οποία αντιστοιχεί στο **παραδοτέο 2** μετά την οριστική του παραλαβή από την αρμόδια επιτροπή παραλαβής…………………

1. Για την καταβολή των ανωτέρω επί μέρους ποσών, θα εκδίδεται σχετική βεβαίωση παραλαβής των παραδοτέων από την Κοινή Επιτροπή Παρακολούθησης της Σύμβασης που ορίζεται στο άρθρο 9 της παρούσης , θα εκδίδεται νόμιμο παραστατικό και θα προσκομίζεται από το ΕΜΠ φορολογική και ασφαλιστική ενημερότητα.
2. Ο παραπάνω προϋπολογισμός περιλαμβάνει οποιαδήποτε δαπάνη θα απαιτηθεί από το ΕΜΠ για την υλοποίηση του αντικειμένου της παρούσας.
3. Πέραν της καταβολής του ανωτέρω ποσού το ΥΠ.ΕΣ. δεν έχει οποιαδήποτε άλλη οικονομική υποχρέωση έναντι του ΕΜΠ αναφορικά με την παρούσα σύμβαση.
4. Στο ανωτέρω χρονικό διάστημα δεν υπολογίζονται τυχόν απαιτούμενες εγκρίσεις.

**ΑΡΘΡΟ 7**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

Για την υλοποίηση των στόχων της παρούσας Σύμβασης καθένα από τα συμβαλλόμενα μέρη αναλαμβάνει τις κατωτέρω υποχρεώσεις και δικαιώματα:

Α. Το **ΥΠ ΕΣ** αναλαμβάνει:

1. Να παράσχει κάθε πληροφορία και στοιχείο που διαθέτει σχετικά με το αντικείμενο της έρευνας.
2. Να εξασφαλίσει στο ΕΜΠ/ΕΛΚΕ κάθε είδους υποστήριξη μέσω των αρμοδίων υπηρεσιών.
3. Να επισημάνει τα υπάρχοντα ζητήματα που θα διερευνηθούν και όπου παρίσταται ανάγκη να επεξηγεί και αναπτύσσει τυχόν επιπλέον προβληματισμούς.
5. Να ορίσει τον εκπρόσωπό της στο Όργανο Παρακολούθησης της παρούσας Σύμβασης σύμφωνα με το άρθρο 9 της παρούσας.
6. Να συμμορφώνεται με τις υποδείξεις του Οργάνου Παρακολούθησης της παρούσας Σύμβασης του άρθρου 9 της παρούσας
7. Να διαθέσει τις πιστώσεις για την υλοποίηση της Προγραμματικής Σύμβασης.
8. Να καταβάλλει το προαναφερόμενο ποσόν των 60.000,00 **€ πλέον ΦΠΑ** στο ΕΜΠ/ΕΛΚΕ κατά τα νόμιμα. Η καταβολή του ανωτέρω ποσού θα γίνει μετά την υποβολή των παραδοτέων και έπειτα από σχετική εισήγηση του Οργάνου Παρακολούθησης της παρούσας Προγραμματικής Σύμβασης κατά τα ειδικότερα οριζόμενα στο άρθρο 9 της παρούσας

Β. Το **Εθνικό Μετσόβειο Πολυτεχνείο (ΕΜΠ) / Ειδικός Λογαριασμός Κονδυλίων Έρευνας (ΕΛΚΕ)** αναλαμβάνει:

1. Με την τεχνογνωσία και το στελεχιακό δυναμικό του θα αναπτύξει όλα τα παραδοτέα που περιγράφονται στο **άρθρο 3** της παρούσας σύμφωνα με τα νομίμως ισχύοντα για την υλοποίηση δράσεων και τη διενέργεια έρευνας από το ΕΜΠ/ΕΛΚΕ**.**
2. Να εκτελεί τις πληρωμές αρμοδιότητάς του κατά τα νομίμως ισχύοντα για την πληρωμή δαπανών από το ΕΜΠ/ΕΛΚΕ**.**
3. Να ορίσει τον εκπρόσωπό του στο Όργανο Παρακολούθησης της παρούσας Σύμβασης σύμφωνα με το άρθρο 9 της παρούσας.
4. Να συμμορφώνεται με τις υποδείξεις του Οργάνου Παρακολούθησης της παρούσας Σύμβασης του Άρθρου 9 της παρούσας και να ενημερώνει τους συμβαλλόμενους φορείς.

**ΑΡΘΡΟ 8**

**ΕΜΠΙΣΤΕΥΤΙΚΟΤΗΤΑ – ΠΝΕΥΜΑΤΙΚΗ ΙΔΙΟΚΤΗΣΙΑ**

1. **Εμπιστευτικότητα**
   1. Το ΕΜΠ/ Εργαστήριο Ψηφιακής Τεχνολογίας και το προσωπικό του αναλαμβάνουν την υποχρέωση να τηρούν εμπιστευτικά όλα τα στοιχεία που περιήλθαν σ' αυτούς κατά τη διάρκεια και με την ευκαιρία της εκτέλεσης της Σύμβασης, και οφείλουν να μην τα ανακοινώνουν σε κανένα, παρά μόνο στα πρόσωπα που δικαιούνται να τα γνωρίζουν.
   2. Χωρίς την προηγούμενη γραπτή συναίνεση του ΥΠΕΣ, επί τρία (3) έτη από την ημερομηνία λήξης της παρούσας, το ΕΜΠ/ Εργαστήριο Ψηφιακής Τεχνολογίας δεν αποκαλύπτει εμπιστευτικές πληροφορίες που του δόθηκαν, ούτε κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με την παρούσα, υποχρεούται δε να μεριμνά ώστε το προσωπικό του και κάθε συνεργαζόμενος με αυτόν να τηρήσει την ως άνω υποχρέωση. Σε περίπτωση αθέτησης της ως άνω υποχρέωσής του, το ΥΠΕΣ δικαιούται να απαιτήσει την αποκατάσταση τυχόν ζημίας του και την παύση κοινοποίησης των εμπιστευτικών πληροφοριών και την παράλειψή της στο μέλλον.
2. **Πνευματική ιδιοκτησία παραδοτέων**
   1. Τα Παραδοτέα που θα εκπονηθούν κατά τα ως άνω, θα εγκατασταθούν σε χώρο που θα προσδιορίσει το ΥΠΕΣ και θα ανήκουν στο ΥΠΕΣ, το οποίο δύναται, χωρίς περαιτέρω αμοιβή / αποζημίωση του ΕΜΠ/ Εργαστήριο Ψηφιακής Τεχνολογίας ΕΚΠΑ / ΕΝΠ, να τα χρησιμοποιεί ελεύθερα και κατά την κρίση του και ιδίως:
3. Να παραχωρεί οριστική, αλλά μη μεταβιβάσιμη σε τρίτους και αορίστου χρόνου άδεια χρήσης του Παραδοτέου σε οποιοδήποτε νομικό πρόσωπο συνδέεται συμβατικά ή μετοχικά με το ΥΠ.ΕΣ. ή στον οποίο το ΥΠ.ΕΣ. παρέχει οποιασδήποτε μορφής υπηρεσίες,
4. να τροποποιεί το Παραδοτέο,
5. να το δημοσιεύει, να το αναπαράγει κ.λ.π.,
6. να το εκμεταλλεύεται για σκοπούς τους οποίους προβλέπει η νομοθεσία αλλά σε κάθε περίπτωση για τους σκοπούς η νομοθεσία προβλέπει, όμως όχι για περαιτέρω εμπορική χρήση / εκμετάλλευση.
   1. Το ΥΠΕΣ αναγνωρίζει και αποδέχεται ότι, με τη γνωστοποίηση ή την παράδοση σε αυτό των Παραδοτέων, δεν θεμελιώνονται δικαιώματα των αδειών παραχώρησης χρήσεως σήματος, πνευματικά δικαιώματα ή οποιοδήποτε άλλο δικαίωμα για το ίδιο εκτός από μη αποκλειστική άδεια εκμετάλλευσης των Παραδοτέων που αναφέρονται στο άρθρο 3 της παρούσης. Επίσης, το ΥΠΕΣ αναγνωρίζει ότι η παρούσα δεν περιέχει οιαδήποτε ρήτρα αποκλειστικότητας και το ΕΜΠ/Εργαστήριο Ψηφιακής Τεχνολογίας καθώς και τα μέλη του δικαιούνται να χρησιμοποιούν ομοειδή Παραδοτέα τόσο για τα ίδια όσο και για τρίτους.
   2. Το Εθνικό Μετσόβειο Πολυτεχνείο έχει το δικαίωμα, ύστερα από έγγραφη συναίνεση του ΥΠ. ΕΣ., να προβαίνει σε ανακοίνωση του τελικού αποτελέσματος της έρευνας σε επιστημονικό συνέδριο ή με σχετική δημοσίευση σε επιστημονικό έντυπο, υπό την προϋπόθεση ότι δεν παραβιάζονται οι κατά τα άνω υποχρεώσεις εμπιστευτικότητες και δεν τίθενται καθ’ οιονδήποτε τρόπο σε κίνδυνο οι διαδικασίες επεξεργασίας και τα δεδομένα που διαχειρίζεται το ΥΠ. ΕΣ.

**ΑΡΘΡΟ 9**

**ΟΡΓΑΝΟ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ ΚΑΙ ΑΡΜΟΔΙΟΤΗΤΕΣ ΤΟΥ**

* + - 1. Τα συμβαλλόμενα μέρη για την υλοποίηση της παρούσας σύμβασης συστήνουν όργανο με την επωνυμία «**Κοινή Επιτροπή Παρακολούθησης της Σύμβασης**», στην οποία μετέχουν ισότιμα. Η Επιτροπή αποτελείται από εκπροσώπους των συμβαλλομένων μερών και ειδικότερα, από δύο (2) εκπροσώπους εκ μέρους του ΥΠΕΣ και έναν (1) εκ μέρους του ΕΜΠ με τους αναπληρωτές τους, ως ακολούθως:

|  |  |  |
| --- | --- | --- |
|  | **Τακτικό Μέλος** | **Αναπληρωματικό Μέλος** |
| 1. Εκπρόσωπος ΥΠΕΣ | ................................ | …………………………. |
| 1. Εκπρόσωπος ΥΠΕΣ | ………………………. | ………………………… |
| 1. Εκπρόσωπος ΕΜΠ | ……………………… | ………………………….. |

* + - 1. Έργο της Επιτροπής Παρακολούθησης είναι:

1. Η παρακολούθηση της εφαρμογής των όρων της Προγραμματικής Σύμβασης.
2. Η διαπίστωση της ολοκλήρωσης των εκατέρωθεν υποχρεώσεων.
3. Η λήψη αποφάσεων για κάθε ζήτημα που τυχόν δεν ρυθμίζεται με τη Σύμβαση και η εισήγηση προς τα συμβαλλόμενα μέρη.
4. Η εν γένει επίλυση των όποιων προβλημάτων παρουσιάζονται.
5. Η έγκριση ειδικότερων ρυθμίσεων στο πλαίσιο της παρούσας Σύμβασης.
6. Η υποβολή προτάσεων – εισηγήσεων προς τους συμβαλλόμενους.
7. Η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.
8. Εισήγηση στην Επιτροπή Παραλαβής του ΥΠΕΣ για την παραλαβή του Παραδοτέου/των Παραδοτέων της παρούσας.
   * + 1. Λειτουργία του Οργάνου Παρακολούθησης της παρούσας Σύμβασης:
9. Έδρα της Επιτροπής ορίζεται το Υπουργείο Εσωτερικών (Βασ. Σοφίας αρ. 15, 10674, Αθήνα).\_ \_ \_ \_
10. Η Επιτροπή συγκαλείται με πρόσκληση του Προέδρου, που ορίζεται ο \_ ...................................του .……… (ΑΔΤ……….). Στην πρόσκληση γράφονται τα θέματα της ημερήσιας διάταξης και ειδοποιούνται τα μέλη τουλάχιστον δύο (2) μέρες πριν από την ημερομηνία σύγκλησης της Επιτροπής με τον προσφορότερο τρόπο. Στην ημερήσια διάταξη αναγράφονται υποχρεωτικά από τον πρόεδρο τα θέματα και εισάγονται προς συζήτηση. Επίσης είναι υποχρεωτική η σύγκλιση της επιτροπής, εφόσον το ζητήσουν εγγράφως οι εκπρόσωποι έστω και ενός των συμβαλλόμενων μερών, εντός 2 (2) ημερών.
11. Ο Πρόεδρος μπορεί να αναθέσει σε μέλος ή μέλη της Επιτροπής την ειδικότερη μελέτη και εισήγηση θέματος της ημερήσιας διάταξης. Μπορεί επίσης να καλεί στις συνεδριάσεις οποιονδήποτε κρίνει σκόπιμο για παροχή πληροφοριών ή απόψεων σχετικά με τα συζητούμενα θέματα.Η Επιτροπή συνεδριάζει είτε δια ζώσης στο Υπουργείο Εσωτερικών είτε μέσω τηλεδιάσκεψης.\_ Η πρώτη συνεδρίαση δύναται να γίνει αμέσως μετά τον ορισμό των μελών της και η τελευταία μετά την ολοκλήρωση του ερευνητικού έργου. Υπάρχει η δυνατότητα να συνεδριάσει ενδιάμεσα ή και έκτακτα όταν προκύψει θέμα, σύμφωνα με την παραπάνω διαδικασία.
12. Γραμματειακή υποστήριξη παρέχεται από ………………………...
13. Τα βιβλία της επιτροπής τηρούνται και φυλάσσονται από τον Γραμματέα της, και τα πρακτικά των συνεδριάσεων, με ευθύνη του Γραμματέα, θα στέλνονται έγκαιρα σε όλα τα μέλη της Επιτροπής.
14. Η λειτουργία της Επιτροπής διέπεται από τις διατάξεις των άρθρων 14 και 15 του Ν. 2690/99, όπως ισχύει σήμερα .
15. Το μέλος που διορίζεται στη θέση μέλους που παραιτήθηκε ή αντικαταστάθηκε, διανύει τον υπόλοιπο χρόνο της θητείας.
16. Τυχόν δαπάνες μετακίνησης, διανυκτέρευσης και ημερήσιας αποζημίωσης των μελών καλύπτονται κατά τα νόμιμα από τον προϋπολογισμό του αντίστοιχου συμβαλλόμενου φορέα.

**ΑΡΘΡΟ 10**

**ΕΠΙΤΡΟΠΗ ΠΑΡΑΛΑΒΗΣ**

Αρμόδια για την παραλαβή της παρούσας είναι η Επιτροπή Παραλαβής του Υπουργείου Εσωτερικών που συγκροτείται δυνάμει της υπ’ αριθ. ΔΙΔΚ/Φ.38/1/οικ.7577 (B'902/17.03.2020) απόφασης του Υπουργού Εσωτερικών. Η παραλαβή πραγματοποιείται κατόπιν σχετικής εισήγησης της Επιτροπής του άρθρου 9 της παρούσας.

**ΑΡΘΡΟ 11**

**ΚΑΤΑΓΓΕΛΙΑ ΤΗΣ ΣΥΜΒΑΣΗΣ – ΠΟΙΝΙΚΕΣ ΡΗΤΡΕΣ**

1. Στην περίπτωση κατά την οποία κάποιος από τους συμβαλλόμενους, δεν εκπληρώνει, ή εκπληρώνει πλημμελώς τις υποχρεώσεις του, κατά τους όρους της παρούσας, οι οποίοι θεωρούνται όλοι ουσιώδεις, ο αντισυμβαλλόμενος μπορεί να προβεί σε καταγγελία της σύμβασης εγγράφως. Κατόπιν τούτου, η σύμβαση λύεται και για κάθε τυχόν εργασία που έχει ολοκληρωθεί μέχρι την πρόωρη λύση, καταβάλλεται στο ΕΜΠ/ΕΛΚΕ το αντίστοιχο τίμημα των υπηρεσιών που παρασχέθησαν στο πλαίσιο της Προγραμματικής Σύμβασης, κατόπιν σχετικής βεβαίωσης της Επιτροπής Παρακολούθησης, αναφορικά με την ορθή ολοκλήρωση των εργασιών.

**ΑΡΘΡΟ 12**

**ΕΠΙΛΥΣΗ ΔΙΑΦΟΡΩΝ – ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας Προγραμματικής Σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την παρούσα καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαιώματα ή απαλλαγή από τις υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται από την Προγραμματική αυτή Σύμβαση.

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης, αφού εξαντληθούν όλες οι δυνατότητες εξωδικαστικής επίλυσης αυτής, θα επιλύεται από τα αρμόδια Δικαστήρια της Αθήνας, στην αποκλειστική δωσιδικία των οποίων τα συμβαλλόμενα μέρη ρητώς συμφωνούν ότι υπάγουν τις διαφορές τους.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη, αφού αναγνώσθηκε η Σύμβαση αυτή, υπογράφεται σε τέσσερα (4) πρωτότυπα, εκ των οποίων κάθε συμβαλλόμενος λαμβάνει από ένα αντίτυπο.

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤΟ ΥΠΟΥΡΓΕΙΟ ΕΣΩΤΕΡΙΚΩΝ – ΓΓΑΔΔΤ ΓΙΑ ΤΟ ΕΜΠ/ΕΛΚΕ**

**Η Γενική Γραμματέας Ο Αντιπρύτανης Έρευνας**

**Ανθρώπινου Δυναμικού και Δια Βίου Εκπαίδευσης ΕΜΠ**

**Δημόσιου Τομέα και Πρόεδρος της Επιτροπής Ερευνών**

**Ο Επιστημονικός Υπεύθυνος**

|  |  |
| --- | --- |
|  |  |